દામોદર ઉપર કેસ ચાલ્યો અને ફાંસીની સજા થઈ. તિલકજી તેને બે વાર મળ્યા. તેણે ગીતા માગી. કારણ કે તેનામાં ધાર્મિક સંસ્કાર ખૂબ હતા. તે ગીતામાં મન લગાવીને ફાંસીના દિવસની રાહ જોતો રહ્યો. ગીતા વ્યક્તિને જીવતાં તો શિખવાડે છે મરતાં પણ શિખવાડે છે. ગીતા વાંચવાથી તેનું મનોબળ ખૂબ વધી ગયું. નાસ્તિકને બહુ ઓછું મનોબળ હોય છે. કારણ કે મનોબળ શ્રદ્ધામાંથી આવતું હોય છે. તે તેની પાસે નથી હોતી. તેનું મન ખાલી હોય છે. પ્રેમ અને શ્રદ્ધા વિનાનું મન ખાલી હોય છે. ખાલી મન બળ વિનાનું હોય છે.